**Tisztelt Partnerünk!**

Tájékoztatjuk, hogy a Fundamenta-Lakáskassza Zrt. 2017. július 24-étől folyamatosan küldi ki ügyfeleinek az új típusú számlakivonatokat. A levél generálta telefonhívásokat külső partnerünk, a ProtoCall Kft. munkatársai fogják fogadni a számlakivonaton megadott 06(1) 444-5100-ás telefonszámon. Számukra hozzáférést biztosítunk a Fundamenta eBankár rendszeréhez, ezáltal az alábbi információkkal rendelkeznek:

* ügyfél beazonosításhoz elegendő információk
* ügyfél adatmódosításhoz elegendő információk (adategyeztető lap és kapcsolati adatok)
* szerződés áttekintéshez, tájékoztatáshoz elegendő információk (alapadatok)
* számlakivonat magyarázatához elegendő információk

Ugyanakkor partnereink teljes körű kiszolgálására nem áll rendelkezésükre minden információ – például nem tudnak jutalékkódra keresni –, így kérjük Önöket, hogy ha kérdésük, kérésük merül fel, a jövőben is a megszokott Call Center számunkat tárcsázzák: **06(1) 411-8181**. Az esetlegesen beérkező értékesítői hívásokat a ProtoCall Kft. a Fundamenta Call Centeréhez irányítja.

Továbbá felhívjuk szíves figyelmüket, hogy weboldalunkon részletes számlamagyarázót helyeztünk el az ügyfelek tájékoztatása érdekében:

<https://www.fundamenta.hu/szamlamagyarazo>

Üdvözlettel:

Fundamenta-Lakáskassza Zrt.